*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2015. gada “\_\_\_\_” \_\_\_\_\_\_\_\_\_\_\_\_  Rīgā |  | Noteikumi Nr.  (prot. Nr. \_\_\_\_\_\_) |

**Grozījumi Ministru kabineta 2011.gada 26.aprīļa noteikumos Nr.319 „Noteikumi par atkritumu reģenerācijas un apglabāšanas veidiem”**

*Izdoti saskaņā ar  Atkritumu apsaimniekošanas likuma*

*22.panta otrās daļas 1.punktu*

Izdarīt Ministru kabineta 2011.gada 26.aprīļa noteikumos Nr.319 „Noteikumi par atkritumu reģenerācijas un apglabāšanas veidiem” (Latvijas Vēstnesis, 2011, 67.nr.; 2013, 73.nr.) šādus grozījumus:

1. Izteikt informatīvo atsauci uz Eiropas Savienības direktīvām šādā redakcijā:

„**Informatīva atsauce uz Eiropas Savienības direktīvām”**

Noteikumos iekļautas tiesību normas, kas izriet no:

1) Eiropas Parlamenta un Padomes 2008.gada 19.novembra Direktīvas [2008/98/EK](http://eur-lex.europa.eu/eli/dir/2008/98?locale=LV) par atkritumiem un par dažu direktīvu atcelšanu;

2) Eiropas Komisijas 2015.gada 10.jūlija Direktīvas 2015/1127/ES, ar ko groza II pielikumu Eiropas Parlamenta un Padomes Direktīvā 2008/98/EK par atkritumiem un par dažu direktīvu atcelšanu.”

2.Papildināt1.pielikumu ar 3.4. apakšpunktu šādā redakcijā:

|  |  |  |  |
| --- | --- | --- | --- |
| „3.4. |  | R3D | Biogāzes ieguve (izņemot biogāzi no atkritumi apglabāšanas)” |

3. Papildināt 1.pielikumu ar 12.4.apakšpunktu šādā redakcijā:

|  |  |  |  |
| --- | --- | --- | --- |
| „12.4. |  | R12D | Slēgtās vai rekultivētās atkritumu izgāztuvēs apglabāto atkritumu pāršķirošana” |

4. Izteikt 3.pielikumu šādā redakcijā:

„3.pielikums   
Ministru kabineta   
2011.gada 26.aprīļa noteikumiem Nr.319

**Atkritumu sadedzināšanas iekārtu energoefektivitātes aprēķināšana**

1. Šo noteikumu 2.punktā minēto atkritumu sadedzināšanas iekārtu energoefektivitāti aprēķina saskaņā ar labākajiem pieejamiem tehniskajiem paņēmieniem atkritumu sadedzināšanā, izmantojot šādu formulu:

Energoefektivitāte = (Ep – (Ef + Ei))/(0,97 × (Ew + Ef)), kur:

Ep – gada laikā saražotā siltumenerģija vai elektroenerģija, kuru aprēķina, enerģijas daudzumu, kas izteikts kā elektroenerģija, reizinot ar koeficientu 2,6, un komerciālos nolūkos saražoto siltumenerģijas daudzumu reizinot ar koeficientu 1,1 (GJ/gadā);

Ef – gada laikā iekārtā ar kurināmo ievadītais enerģijas daudzums tvaika ražošanai (GJ/gadā);

Ew – gada laikā sadedzinātajos atkritumos ietvertais enerģijas daudzums, kas aprēķināts, izmantojot atkritumu zemāko siltumspēju (GJ/gadā);

Ei – gada laikā iekārtām pievadītās enerģijas daudzums, izņemot Ew un Ef (GJ/gadā);

0,97 – koeficients, kas raksturo enerģijas zudumus no izdedžu rašanās un siltuma emisijas.

2. Šī pielikuma 1.punktā veikto aprēķinu rezultātā iegūtā energoefektivitāti reizina ar klimata korekcijas faktoru (turpmāk – CCF), kuru nosaka saskaņā ar šā pielikuma 3. vai 4.punktu.

3. Atkritumu sadedzināšanas iekārtām, kas darbojās pirms 2015.gada 1.septembra un kurām pirms 2015.gada 1.septembra ir izsniegta atļauja A vai B kategorijas piesārņojošas darbības veikšanai atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, CCF nosaka šādi:

3.1. CCF =1, ja HDD ≥ 3350;

3.2. CCF= 1,25, ja HDD ≥ 2150;

3.3. CCF= - (0,25/1200) x HDD + 1,698, kad 2150 < HDD < 3350.

4. Atkritumu sadedzināšanas iekārtām, kurām pēc 2015.gada 31.augusta ir izsniegta atļauja A vai B kategorijas piesārņojošas darbības veikšanai atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, un šā pielikuma 4.punktā minētajām atkritumu sadedzināšanas iekārtām pēc 2029.gada 31.decembra CCF nosaka šādi:

4.1. CCF =1, ja HDD ≥ 3350;

4.2. CCF= 1,12, ja HDD ≥ 2150;

4.3. CCF= - (0,12/1200) x HDD + 1,335 , kad 2150 < HDD < 3350.

5. Šā pielikuma 4.un 5.punktā veikto aprēķinu rezultātā iegūto CFF vērtību noapaļo līdz trim zīmēm aiz komata.

6. Apkures grādu dienas (turpmāk – HDD) vērtība ir attiecīgās atkritumu sadedzināšanas iekārtu atrašanās vietas HDD vidējā gada vērtība, kuru aprēķina 20 secīgu dienu periodā pirms tā gada, kurām tiek aprēķināts CCF. HDD aprēķināšanai izmanto šādu Eiropas Statistikas biroja (*Eurostat*) noteikto metodi:

HDD=(180C - Tm) x d, ja Tm ir zemāks vai vienāds ar 150C (apkures slieksnis), un ir nulle, ja Tm ir lielāka par 150C.

Tm ir vidējā āra temperatūra d dienu garumā (Tmin +Tmax/2). Vidējo āra temperatūru aprēķina katru dienu (d=1) un sasummē par gadu.”

Ministru prezidente L.Straujuma

Vides aizsardzības un

reģionālās attīstības ministrs K.Gerhards

**Iesniedzējs:**

Vides aizsardzības un

reģionālās attīstības ministrs K.Gerhards

**Vīza:**

valsts sekretārs G.Puķītis

19.10.2015. 11:00

608

K.Puriņa

67026461, [kristine.purina@varam.gov.lv](mailto:kristine.purina@varam.gov.lv)